A formación d'o Reino d'os Serbos, Crovates y Eslovenos representó pa Hongría a secesión de Croacia-Eslavonia, Voibodina y as ciudatz de Pécs, Mohács, Baja y Szigetvár. A muga entre o Reino d'os Serbos, Crovates y Eslovenos con a Hongría d'o 16 de noviembre de 1918 se decidió en o tractato de Trianon o 4 de chunio de 1920. N'este tractau tornan a Hongría estas zagueras ciudatz y quedan en a part crovata d'o nuevo reino Međimurje (habitau por crovates), y una part chica de Baranya que no incluye a capital Pécs. Se ratifica a secesión con respecto a Hongría de Croacia-Eslavonia, de Voibodina (con una minoría crovate), y d'a mes gran part d'o Banato.